Nun me scetà

Scheda d''a canzóna 
Parole 'e :Ernesto Murolo

Museca 'e :Ernesto Tagliaferri

Data 'e nascita: 1930

Edizzione:       

 Curiusità 

 'E pparole 
Quanta varche 'e marenare
ca se vedono stasera...
cu na luce sott''a prora
pare ca 'e stelle só' cadute a mare!

Tutt''e ccanzone 'e Napule
stanotte, 'o core mio, vurría cantá:
ma addó' ce stanno lácreme,
addio felicitá!

Cántame, oje marená', tutt''e ccanzone...
n'ora famme durmí sott'a 'sta luna!
Famme sunná che ancòra mme vò' bene...

Famme 'nzuonno murí...
Nun mme scetá!

Comm''o paggio cantatore
ch''a riggina, pe' na sera,
ll'addurmette ánema e core
e po' ll'abbandunaje, scetáto, a mare,

tu pure, 'mmiez'ê nnuvole,
stu core mm''addurmiste 'mbracci'a te...
e a mare, chino 'e lácreme,
stanotte 'o faje cadé...

Cántame, oje marená, tutt''e ccanzone...

Finale:
Voca ohé...
Comm''a femmena è 'o mare...
comm''o mare è ll'ammore...
Voca ohé...

Categoria:'E canzone napulitane